|  |  |  |
| --- | --- | --- |
|  |  |  |
| REPUBLIKA HRVATSKAKARLOVAČKA ŽUPANIJA |  |
|  | GRAD KARLOVAC |  |

UPRAVNI ODJEL ZA PROSTORNO UREĐENJE,

GRADNJU I ZAŠTITU OKOLIŠA

Karlovac, 29. siječnja 2018. godine

 **GRAD KARLOVAC**

 **Upravni odjel za opće poslove**

 **n/p gđa Marina Golubić, dipl.iur.**

 **- ovdje -**

**PREDMET:**  Izvješće o radu za razdoblje od 01.07.2017. godine do 31.12.2017. godine

* dostavlja se -

 Ovim izvješćem daje se pregled rada Upravnog odjela za prostorno uređenje, gradnju i zaštitu okoliš za razdoblje od 1. srpnja 2017. godine do 31. prosinca 2017. godine.

 Odlukom Gradskog vijeća Grada Karlovca o ustrojstvu i djelokrugu upravnih tijela Grada Karlovca („Glasnik Grada Karlovca“ br. 13/17), kao upravno tijelo gradske uprave ustrojen je i Upravni odjel za prostorno uređenje, gradnju i zaštitu okoliša, kojem je u djelokrug rada stavljeno obavljanje poslova koji se odnose na prostorno planiranje i uređenje građevinskog zemljišta, zaštitu i očuvanje prirodne baštine, povijesnog, kulturnog i graditeljskog nasljeđa sa aspekta urbanizma, gradnju građevina u nadležnosti i vlasništvu Grada, mjere energetske učinkovitosti i energetski održivog razvoja, zaštitu okoliša i gospodarenje otpadom, koordiniranje i nadzor kapitalnih ulaganja u kojima Grad sudjeluje kao suinvestitor te koordiniranje i nadzor projekata gradskih komunalnih tvrtki.

Pročelnica i djelatnici Odjela, sukladno Pravilniku o unutarnjem redu upravnih tijela Grada Karlovca („Glasnik Grada Karlovca“ br. 14/2017) te dodijeljenim zadacima, kontinuirano su vršili sve potrebne poslove na realizaciji i praćenju projekata i aktivnosti planiranih unutar programa (za 2017. godinu) prostornog uređenja, gradnje objekata i uređaja komunalne i druge infrastrukture, energetske učinkovitosti, zaštite okoliša, zaštite i očuvanja kulturnih dobara te razvoja malog i srednjeg poduzetništva. Poslovi Odjela također se odnose na praćenje i provođenje zakona i podzakonskih propisa, na pripreme odluka i drugih općih akata vezanih za zakonske propise i obveze jedinica lokalne samouprave, pripremanje materijala za sjednice Gradskog vijeća, aktivnosti vezane uz planiranje proračuna, pripremu tekstova i fotografija za web stranice Grada, davanje očitovanja i mišljenja na vjećnička pitanja, upite medija, mjesnih odbora i gradski četvrti, stranaka, drugih upravnih odjela, tvrtki i ustanova, a sve vezano za poslove iz nadležnosti Odjela te uz suradnju s ostalim upravnim tijelima Grada Karlovca.

**PROJEKTI ZA GRADSKE INVESTICIJE I GRAĐENJE**

Obavljani su poslovi vezani uz planiranje i realizaciju gradskih investicija. U tu svrhu izrađivani su projektni zadaci, pribavljana je projektna dokumentacija i potrebni akti na temelju kojih se odobrava građenje te započeta, odnosno dovršena gradnja u sljedećim predmetima:

1. GRADNJA OBJEKATA JAVNE I DRUŠTVENE NAMJENE

* **Rekonstrukcija Dječjeg vrtića Rakovac** – u cijelosti su dovršeni radovi na rekonstrukciji objekta, 25.08.2017. godine izdana uporabna dozvola, isporučena nova oprema, uređen okoliš i vanjsko igralište te je izgrađeno novo parkiralište, a sve u cilju poboljšanja standarda i životnih uvjeta korisnika vrtića kroz usklađivanje s Državnim pedagoškim standardom predškolskog odgoja i naobrazbe te poboljšanje energetske učinkovitosti građevine. Dječji vrtić je tip područnog dječjeg vrtića s 3 jasličke i 5 vrtićkih jedinica. Zgrada je izvedena kao slobodnostojeća građevina, visine P+1. Vrijednost projekta zajedno s pripadajućim vanjskim dječjim igralištem, opremom i projektnom dokumentacijom iznosi 17.001.218,95 kn s PDV-om.

2. IZRADA PROJEKTNE DOKUMENTACIJE

* Kino Edison- isporučen glavni projekt i ishođena pravomoćna građevinska dozvola
* Gradnja parkirališta, pješačkih i biciklističkih staza u naselju Grabrik u Karlovcu – izrađen glavni projekt
* Idejno rješenje uređenja košarkaškog igrališta u Ulici Kralja Tomislava (Šanac)
* Rekonstrukcija dječjeg vrtića u Grabriku- u tijeku izrada idejnog rješenja
* Parka u Grabriku – praćenje izrade idejnog projekta
* Izgradnja prometnica u poslovnoj zoni Gornje Mekušje - izrađen glavni projekt i ishođena građevinska dozvola
* Spojni kolektor oborinske kanalizacije od poslovne zone Gornje Mekušje do regulacijskog kanala Gornje Mekušje - izrađen idejni projekt
* Rekonstrukcija dijela ulice Zagrad-Gaj, gradnja trafostanice i gradnja parkirališta - praćenje izrade projektne dokumentacije, izrađen idejni projekt
* Uređenje prometnih površina unutar Zvijezde i projektiranje vodoopskrbe i kanalizacije unutar Zvijezde - praćenje izrade projektne dokumentacije, u tijeku izrada glavnog projekta
* Rekonstrukcija dijela Ulice Rakovac i dijela Radićeve ulice u Karlovcu - u tijeku izrada glavnog projekta
* Projekt Karlovac II – isporučena projektna dokumentacija komunalne infrastrukture prometnica (oborinske odvodnje, nogostupa, javne rasvjete i dr.) te ishođeno osam od ukupno deset građevinskih dozvola
* Transportni kanali – isporučena sva projektna dokumentacija (idejni i glavni projekti) za izgradnju četiri transportna kanala (u naseljima Jamadol, Mala Švarča, Gornja Švarča) u svrhu odvodnje oborinskih bujičnih voda.
* Mostovi – proveden je specijalistički pregled vijadukta Mala Švarča te mostova Rakovac i Banija, kao i istražni radovi na konstrukciji te napravljeni izvedbeni projekti sanacije, a sve kako bi se osigurala trajnost konstrukcije mostova, mehanička otpornost i stabilnost, spriječilo širenje postojećih oštećanja i daljnje oštećivanje dijelova mostova.

3. IZGRADNJA KOMUNALNE INFRASTRUKTURE

- **Uređenje okoliša u Grabriku** – izvedeni radovi i ishođena uporabna dozvola

* **Izgradnja oborinske odvodnje - Tičarnica –** ugovor o izvođenju radova zaključen u listopadu, radovi na izgradnji oborinskog kanala u tijeku
* **Izgradnja oborinske odvodnje brdskih voda Luščića, Strmca i Dubovca, III etapa** odnosno kanala 1. 1.3 i dio kanala 1.2. sa sanacijom kolnika i rješavanjem oborinske odvodnje prometnice i okolnog zemljišta; radovi započeli su u srpnju 2017. godine, planirani završetak krajem veljače 2018. godine; projekt sufinanciran od strane Hrvatskih voda
* **Sanacija klizišta iznad Vojnog groblja** – nakon provednog postupak javne nabave, ugovoreni i izvedeni radovi izgradnjom potpornih zidova i odvodnje.
* **Rekonstrukcija Ulice J. Masaryka** - ugovor o izvođenju radova zaključen u listopadu, te su tijeku radovi na rekonstrukciji prometnih površina i javne rasvjete, a sve u sklopu projekta rekonstrukcije mješovite kanalizacije i vodoopskrbnog cjevovoda tvrtke Vodovod i kanalizacija d.o.o.
* **Rekonstukcija prometnica Podgrađa** - završeni ugovoreni radovi na uređenju prometnica, nogostupa, parkirališta, hortikulturnog uređenja i javne rasvjete Ulica P.R. Vitezovica, J. Šipuša i N. Šebetića te je u tijeku priprema za ishođenje uporabne dozvole.

4. OZAKONJENJE OBJEKATA U VLASNIŠTVU GRADA

* ishođeno Rješenje o izvedenom stanju za mrtvačnicu Mahično;
* pokrenuti postupci za izdavanje rješenja o izvedenom stanju - kućica atletičara na Foginovom, ugostiteljski objekt na Foginovom, pomoćne zgrade društvene namjene u Cerovcu Vukmaničkom;
* plaćanje naknada po prethodno izdanim rješenjima.

5. OSTALO

* **Čišćenje prostora bivše vojarne Gornje Mekušje** – po zaključenju ugovora, započeli radovi na uklanjanju ruševnih građevina; izvršen dio radova (sve građevine sušene, izvađeni temelji zgrada, usitnjavanje obrađen tek dio otpada, uklonjen manji dio iskoristivog građevinskog materijala) te zbog neizvršavanja ugovorenih radova u ugovorenim rokovima krajem prosinca raskinut ugovor s Izvođačem.
* **Suradnja na projektima investitora Hrvatske ceste –** rekonstrukcija D1u naseljima Tušilović i Ilovac- Pojatno, klizište uz Dalmatinski prolaz (uz D1), raskrižje Prilaz Većeslava Holjevca (rekonstrukcija pothodnika), rotor Logorište, BUS stajalište Slunjska Brda, Uži gradski prsten (nastavak Kranjčevićeve ulice prema D3), rekonstrukcija D6, rekonstrukcija D36.

**ZAŠTITA I OČUVANJE KULTURNIH DOBARA**

* Sufinanciranje radova izmjene stolarije na pročeljima glavne zgrade Veleučilišta u Karlovcu - radovi na izmjeni stolarije izvedeni
* Izrada projektne dokumentacije za rekonstrukciju pristupne prometnice Starom gradu Dubovcu –(rekonstrukcija dijela Ulice Zagrad-Gaj, gradnja trafostanice i gradnja parkirališta)- praćenje izrade projektne dokumentacije , izrađen idejni projekt
* Izrada projektne dokumentacije za statičku sanaciju mrtvačnice na Vojnom groblju – izrađen glavni projekt
* Konzervatorsko-restauratorska istraživanja i izrada projektne dokumentacije za obnovu kulturnog dobra – zgrada „KAMOD“, Josipa Kraša 2 – izvršena sva potrebna istraživanja za potrebe izrade idejnog projekta, izrada idejnog projekta
* Mrtvačnica na Židovskom groblju – sukladno odobrenom sufinanciranju od strane Ministarstva kulture izveden dio ugovorenih građevinskih radova vezan uz ojačanje temelja građevine.
* Kapelica Svih Svetih – sukladno sufinanciranju Ministarstvu kulture izvedeni su radovi na 1. fazi - restauratorski radovi, građevinsko-obrtničkih radova na sanaciji temelja te prateće instalacije kao i obnova pročelja.

**POSLOVI NA IZRADI DOKUMENATA PROSTORNOG UREĐENJA**

1. DOKUMENTI PROSTORNOG UREĐENJA GRADA KARLOVCA:

- Usvojen UPU Groblje Mala Švarča ( GGK br.13/17)

* Usvojen UPU Poslovna zona Mekušje-I. etapa ( GGK br.17/17)

- Izrađen nacrt Izvješća o stanju u prostoru.

1. STRUČNE PODLOGE:
* Izrađena Topografsko katastarska podloga za UPU ŠRC Korana.
1. OSTALO:
* Plan upravljanja Zvijezdom (zona A kulturno-povijesne urbanističke cjeline grada Karlovca) u periodu od 2018.-2028. godine – izrada u tijeku.
* Analiza razvojnog potencijala „šire kontakt zone“ Zvijezde – dovršena izrada.

- „E – planovi“ – programsko rješenje za vođenje baze podatka o prostorno planskoj dokumentaciji kao jedan od modula GIS-a Grada Karlovca, uključujući i javni portal - dovršeno.

* U prosincu ugovorena izrada Plana interpretacijske opreme (znakovi , ploče, izlošci, prezentacijski koncepti i sl.) za buduću šetnicu Korana-Radićeva-Kupa-Stari grad Dubovac.
* U prosincu ugovorena izrada Prometnog elaborata za rješavanje glavnih prometnih problema u središtu grada Karlovca koji se sastoji od 3KNJIGE:
	+ Prometnog elaborat sustava parkiranja u gradskoj zoni Podgrađe
	+ Prometni elaborat sustava parkiranja u zoni gradskog kazališta Zorin dom
	+ Prometni elaborat obilaznice starogradske jezgre „Zvijezde.
1. SURADNJA NA PROJEKTIMA U KOJIMA JE GRAD PARTNER:
* Irena Kajfeš-Pavlović, Gordana Koprivnjak i Kristina Benko sudjeluju u radu Projektnog tima za upravljanje i administraciju projekta „BhENEFIT:built heritage, energy and environmental-friendly integrated tools for the sustainable management of historic urban areas“ financiranog iz programa INTERREG CENTRAL EUROPE.

5. DOKUMENTI PROSTORNOG UREĐENJA U PRIPREMI, REGIONALNE RAZINE I JLS S KOJIMA GRANIČI GRAD KARLOVAC:

- Praćenje izrade dokumenata prostornog uređenja susjednih jedinica lokalne samouprave.

**ZAŠTITA OKOLIŠA**

* **Sanacija odlagališta komunalnog otpada „Ilovac“ –** izrađen Elaborata zaštite okoliša te idejni i geodetski projekt u cilju ishođenja izmjene lokacijske dozvole kojom se obuhvaćaju već izgrađene građevine prema postojećim dozvola i prikazuje obuhvat zahvata koji odgovara stvarnom stanju na terenu.
* **Reciklažno dvorište na području k.o. Mala Švarča –** izrađen glavni projekt, u tijeku postupak ishođenja građevinske dozvole.
* **Sanacija „divljih“ odlagališta** – izvršena sanacija šest lokacija.
* **CGO Babina gora** – praćenje projekta i rada tvrtke Centar za gospodarenje otpadom KODOS d.o.o.
* **Održivo gospodarenje otpadom** – izrađen i donesen Plan gospodarenja otpadom grada Karlovca za razdoblje 2017.-2022. godine (GGK br.21/17).

U svrhu pojačanog razdvajanja otpada nabavljeno je 20 spremnika za sakupljanje tekstilnog otpada kao i edukacija o korištenju mobilnog reciklažnog dvorišta.

* **Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada na području grada Karlovca** – izrađen prijedlog nacrt prijedloga Odluke te provedena javna rasprava.
* **Praćenje kvalitete zraka, koncentracije peludi alergogenih biljaka u zraku, poslovi dezinsekcije i deratizacije** – redovita koordinacija rada sa Zavodom za javno zdravstvo Karlovačke županije i Hrvatskom agencijom za okoliš i prirodu.
* Provođenje postupaka po zahtjevu fizičkih i pravnih osoba za uklanjanje stabala i zamjenska sadnja stabala (i dr.).
* Davanje mišljenja u postupcima vezanim uz strateške procjene utjecaja na okoliš za strategije, planove i programe, kao i u procjenama utjecaja zahvata na okoliš.

**VODNO GOSPODARSTVO**

* Praćenje mjera sanacije unutar zona sanitarne zaštite izvorišta te sanacija nepropisno odbačenog otpada
* Praćenje kvalitete vode za kupanje- koordinacija rada sa Zavodom za javno zdravstvo Karlovačke županije i Hrvatskim vodama

**ENERGETSKA UČINKOVITOST I TOPLINARSTVO**

* Suradnja na projektimau okviru centralnog toplinskog sustava grada Karlovcai korištenja obnovljivih izvora energije – geotermalna energija.
* **Provedba** (nadzor nad izvršenjem radova, isplata sredstava, i dr.) **javnih natječaja za sufinanciranje sljedećih projekata**:
	+ ugradnja razdjelnika topline i termostatskih ventila u stambenim zgradama
	+ ugradnja kalorimetara i termostatskih ventila u stambenim zgradama
	+ ugradnja vodomjera u višestambenim zgradama.
* Kao priprema za prijavu na natječaje za sufinanciranje energetske obnove, **završena je izrada projektne dokumentacije za energetsku obnovu:**
* zgrade Gradske uprave, Ivana Banjavčića 9
* Školske sportske dvorane Mladost– energetska obnova zgrade i izvedba elemenata pristupačnosti građevine osobama s invaliditetom i smanjene pokretljivosti (Ministarstvo kulture izdalo prethodno odobrenje na projektu dokumentaciju).

**- Priprema i prijava projekata na natječaj Ministarstva kulture:**

* „Izrada izvedbenog projekta uređenja kina Edison“
* „Izrada glavnog i izvedbenog projekta  za rekonstrukciju i obnovu nekretnine u Ulici Josipa Kraša br. 2 u Karlovcu“,
* „Uređenje mrtvačnice na Židovskom groblju u Karlovcu“
* “Građevinska i restauratorska sanacija Kapelice Svi Sveti na groblju Dubovac u Karlovcu“
* „Gradevinska sanacija zgrade u Ulici Jurja Haulika br. 6 “.
* **Aktivnosti vezane uz praćenje i kontrolu provedbe sljedećih mjera i programa**:energetski pregled škola, ustanova, tvrtki, javnih objekata, stanova i poslovnih prostora u vlasništvu Grada; sustav gospodarenja energijom javnih ustanova, tvrtki, škola u vlasništvu Grada; ulaganje u stanove i poslovne prostore u vlasništvu Grada (ugradnja kalorimetara, razdjelnika topline i termostatskih ventila); provedba Akcijskog plana održivog razvoja grada Karlovca (SEAP), Izrađen Masterplan javne rasvjete grada Karlovca, izrada Godišnjeg plana energetske učinkovitosti grada Karlovca za 2018. godinu.
* Održavanje EE info kutka Grada Karlovca.

 **PROČELNICA:**

 Vesna Ribar, dipl.ing.građ.